DA Den Europæiske Unions Tidende L 313/50

KOMMISSIONENS FORORDNING (EF) Nr. 1153/2009

af 24. november 2009

om ændring af forordning (EF) nr. 1384/2007 om gennemførelsesbestemmelser til Rådets forordning (EF) nr. 2398/96 for så vidt angår åbning og forvaltning af visse kontingenter vedrørende import i Fællesskabet af fjerkrækødprodukter med oprindelse i Israel og om fravigelse af nævnte forordning

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 144, stk. 1, sammenholdt med artikel 4,

under henvisning til Rådets forordning (EF) nr. 2398/96 af 12. december 1996 om åbning af et toldkontingent for kalkunkød med oprindelse i og indført fra Israel som fastsat i associeringsaftalen og interimsaftalen mellem Det Europæiske Fællesskab og Staten Israel (2), særlig artikel 2,

under henvisning til Rådets afgørelse 2009/855/EF af 20. oktober 2009 om undertegnelse og indgåelse af en aftale i form af brevveksling mellem Det Europæiske Fællesskab og Staten Israel om gensidige liberaliseringsforanstaltninger for landbrugsprodukter, forarbejdede landbrugsprodukter og fisk og fiskevarer, udskiftning af protokol 1 og 2 og bilagene hertil og ændringer til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side (3), særlig artikel 2, stk. 1, og

ud fra følgende betragtninger:

(1) I forbindelse med toldkontingent IL 1, der er omhandlet i bilag I til Kommissionens forordning (EF) nr. 1384/2007 (4), og som har løbenummer 09.4092 og KN-kode 0207 25, 0207 27 10, 0207 27 30, 0207 27 40, 0207 27 50, 0207 27 60 og 0207 27 70 (kød af kalkun), er der fastsat en nedsættelse af toldsatsen på 100 % for en årlig mængde på 1 568 t.

(2) I forbindelse med toldkontingent IL 2, der er omhandlet i bilag I til forordning (EF) nr. 1384/2007, og som har løbenummer 09.4091 og KN-kode 0207 32, 0207 33, 0207 35 og 0207 36 (kød af ænder), er der fastsat en nedsættelse af toldsatsen på 100 % for en årlig mængde på 560 t.

(3) De mængder og KN-koder, der er fastsat for toldkontingenterne IL 1 og IL 2, bør tilpasses som følge af aftalen i form af brevveksling mellem Det Europæiske Fællesskab og Staten Israel, som er godkendt ved afgørelse 2009/855/EF, i det følgende benævnt »aftalen«. Aftalen træder i kraft den 1. januar 2010.

(4) Forordning (EF) nr. 1384/2007 bør derfor ændres i overensstemmelse hermed.

(5) Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

UDSTEDT FØLGENDE FORORDNING:

Artikel 1

Bilag I til forordning (EF) nr. 1384/2007 erstattes af teksten i bilaget til nærværende forordning.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Den anvendes fra kontingentåret 2010.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 24. november 2009. På Kommissionens vegne Mariann FISCHER BOEL Medlem af Kommissionen

(1) EUT L 299 af 16.11.2007, s. 1.

(2) EFT L 327 af 18.12.1996, s. 7.

(3) Se side 81 i denne EUT.

(4) EUT L 309 af 27.11.2007, s. 40.